Det er andet år i træk, at Tagmaler Kim Bollerup ApS er finalist i Årets Håndværker under kategorien Årets tagmaler. Baggrunden for kåringen er anmeldelser af virksomheden på anmeldelsesportalen anmeld-haandvaerker.dk. Her vurderes virksomheden på forskellige parametre indenfor kundeservice: aftale, kommunikation, pris, tilfredshed og oprydning. - Vi har nogle dygtige medarbejdere, der knokler hver eneste dag for at yde en god service over for vores kunder. Derfor er vi naturligvis glade for og stolte over den anerkendelse, som nomineringen til ÅRETS HÅNDVÆRKER™ 2017 er udtryk for, fortæller Michelle Bollerup fra Tagmaler Kim Bollerup ApS i en pressemeddelelse. Tagmaler Kim Bollerup er ikke den eneste finalist til prisen som årets Håndværker under kategorien Årets tagmaler. Også Dansk Tagrenovation ApS i Asaa er blandt de nominerede. Om en af de to tagmalere vinder til Årets Håndværker, finder vi ud af  4. april, når showet løber af stablen i Cirkusbygningen i København.

Opsummering:
Kim og Michelle Bollerup er med deres virksomhed, Tagmaler Kim Bollerup ApS, nomineret for andet år i træk til Årets Håndværker.